Odense Adresse-Contoirs Efterretninger, 1837-07-18
Frankerig. Tidenden Novelle Minerve, giver nogle yderligere Oplysninger og det fra spansk Side Marskal Clauzel gjorte Tilbud, og disse bekræfte hvad der i sidstudkomne Avis er sagt om denne Sag. Efter den Nye Minerva skulle alt Ludvig Philip og Hertugen af Orleans i Aaret 1833 have fattet den Plan, at sende Marskallen til Spanien. Man forlangte af ham, at han skulde reise fra Paris i den tilsyneladende Hensigt, at han vilde gaae til Afrika; men fra Toulouse skulde han pludselig over Bayonne begive sig til Spanien forinden de fremmede Magter kunde tænke paa at indlevere deres Reklamationer herimod. Naar han nu vel var kommen hiinsides Pyrenæerne, skulde Marskallen udforske Christinernes Tilstand og Stilling, give Dronningens Generaler gode Raad og sætte Liv og Virksomhed i det madrider Regjeringsystem, da først stod det til ham selv, under de med det franske Kabinet aftalte betingelser, at overtage den høieste Kommando over Dronningens Tropper, efter den vedtagne Plan skulde han, som Hertug af Alcudia, med en Stamhuusindtægt af 250,000 Fr. aarlig, vorde Grand af Spanien og som Overanfører ligeledes have en Jndtægt, af 250,000 Fr.; men i det Tilfælde at Marskallen ikke, efterat have undersøgt Status, skulde føle Lyst til at modtage disse castilianske Gaver, da vilde et fransk Fartøi, have bragt ham fra Carthagena eller Valencia til Algier, hvor Generalgouverneurposten var ham forbeholdt. Paa disse Tilbud svarede Clauzel, at de kunde være nok foren Oberst, men ikke for en Marskal af Frankerig. Dette skeete - efter det franske Blads Udsagn - i Aaret 1833, men nu i Aaret 1837 var det spanske Patrioter og franske Bankierer, som under de nævnte finantsielle og titulaire Betingelser tilbøde Clauzel Kommanden, men Marskallen skal have svaret, at han afslog Alt hvad der angik Fordele for hans egen Person, men at han med Glæde vilde vove sin Kaarde for Spaniens Frihed, dog kun under følgende to Betingelser: at han med det franske Kabinets Samtykke afreiste og at alle de til hans Hærs Underholdning nødvendige Penge forud skulde nedlægges i Banken, i Paris, saa at han kunde være raadig over disse Summer og faae sig dem tilsendte til Spanien. Efter Don Carlos's Nederlag vilde han da strax vende tilbage til Frankerig og afholde sig fra enhver Jndvirkning paa den pyrenæiske Halvoes politiske Reform. Alle disse Tilbud, siges der videre, bleve antagne, og nu bankede Marskallen paa Døren til Ludvig Philips Kabinet netop kort for Festlighederne i Fontaineblean i Anledning af Kronprindsens Formæling: alle Ministrene viste sig gunstigt stemte for Foretagendet, men en høiere Villie modsatte sig deres Beslutninger. J Begyndelsen hed det, at en imponerende Armee og et berømt Soldaternavn skulde i Spanien sættes imod den fremtrængende Prætendent, og dette Rygte naaede ogsaa til Spaniens Hovedstad, men bevirkede et aldeles uberegnet Resultat. Det spanske Ministerium, eller i det Mindste Hr. Mendizabal, gyste ved Tanken om den Jndflydelse, som en seirende fransk Marskal vilde erholde over Dronning-Regentindens Aand, over Nationen og over de offentlige Anliggenders Gang. Paa sin Side protesterede den engelske Gesandt og hele det storbrittanniske Partie i Madrid mod en Forholdsregel, der maatte og vilde forøge Frankerigs Jndflydelse. Resultatet blev, at Marskallen fik et Afslag af den franske Regjering.